Ο Τόμπι Φλάισμαν ξύπνησε στην πόλη
όπου είχε ζήσει όλη του τη ζωή,
η οποία ξαφνικά, για κάποιον λόγο,
ήταν γεμάτη με γυναίκες που τον ήθελαν.
Όχι τυχαίες γυναίκες.
Γυναίκες αυτάρκεις και ανεξάρτητες,
που ήξεραν τι ήθελαν.
Γυναίκες που έμοιαζαν ευγενικές.
Που έμοιαζαν δραστήριες και διαθέσιμες.
Αλλά και κάποια που είχε στείλει φωτό του στρινγκ της.
Ή το πλάι του στήθους της. Ή το κάτω του μέρος.
Ή απλώς ολόκληρο το στήθος της.
Δεν τα άντεχε αυτά ένας πρόσφατα διαζευγμένος
μετά από 15 χρόνια γάμου.
Όλα αυτά, μετά από μια νιότη γεμάτη ερωτική απόρριψη;
Όλα αυτά, αφού στοιχημάτισε να είναι για πάντα με μία γυναίκα;
Ποιος θα το προέβλεπε αυτό;
Ποιος θα προέβλεπε ότι είχε ακόμα τόση ζωή μέσα του;
Δεν ήταν αντικείμενα για τον Τόμπι.
Ήταν μέντορές του. Όχι, ηρωίδες του ήταν.
Του μάθαιναν να ζει τώρα που ξαφνικά,
για κάποιον λόγο, δεν ζούσε πια με τη Ρέιτσελ.
Κάθε πρωί ξυπνούσε με πανικό που τον έπνιγε
στο νέο του διαμέρισμα.
Πού ήταν; Εκείνη πού ήταν; Το σπίτι του πού ήταν;
Σκεφτόταν "Κάτι δεν πάει καλά. Έχω πρόβλημα".
Η Ρέιτσελ δεν ήταν πια στο κρεβάτι μαζί του.
Δεν γκρίνιαζε πια για την ημέρα της.
Όλη μέρα πρέπει να καθαρίζω τον χαμό
με ένα γεύμα που δεν προλαβαίνω καν.
Δεν γύριζε πια μόλις από το γυμναστήριο
με λιγότερο μαύρη διάθεση.
Ήταν καταστροφή. Ήταν η απόλυτη καταστροφή.
Ίσως να πάει καλά. Δεν ξέρω.
Θ' αργήσω να γυρίσω, να μου πάρεις τα φάρμακά μου.
Δεν έβαζε πια ένα παχύ στρώμα
μαύρου υγρού αϊλάινερ στο επάνω βλέφαρο
με την ακρίβεια ενός ρομπότ αρθροσκόπησης.
Είναι έτοιμα τα παιδιά;
Εκείνο το συγκεκριμένο πρωί όμως δεν ήταν
ούτε στο πολύ πιο ωραίο σπίτι που πλέον ήταν μόνο δικό της.
Άνοιξε μια θέση στη γιόγκα
που προσπαθούσα να πάω, στο Εβεργκλέιντ.
Να ξέρεις, τα παιδιά είναι μαζί σου.
Να ξέρω; "Σου έφερα τα παιδιά μία μέρα νωρίτερα";
Τι σκεφτόσουν;
Είπα ότι άνοιξε μια θέση.
Δεν είναι ψώνια, εντάξει; Είναι παιδιά.
Αν δεν άκουγα τα μηνύματα;
Αν με είχαν καλέσει στο νοσοκομείο μέσα στη νύχτα;
Δεν έγινε έτσι, σωστά; Καλά νέα.
Έχω κανονίσει απόψε.
Αύριο ήταν να τα πάρω.
Μία βραδιά είναι. Πάρε τη Μόνα.
Θέλω να είμαι μαζί τους όταν τα έχω.
Δεν θέλω να μένουν με μπεϊμπισίτερ.
Εσύ τα κάνεις αυτά.
Πίστευα ότι δεν θα πεις τίποτα χειρότερο απ' αυτό που είπες χτες.
Στην καριέρα σου να είσαι έτσι.
Πολύ ωραίο, πολύ ώριμο.
Είπαν κι άλλα τέτοια για λίγη ώρα.
Και ο Τόμπι προσπαθούσε να θυμηθεί
τι τόσο κακό είχε πει το χτεσινό βράδυ.
Δεν θυμόταν, όμως.
Απίστευτο αυτό που έκανες.
Να τα ξυπνάς έτσι.
Πρέπει να ασφαλίσω τη μάσκα οξυγόνου μου πριν τη δική τους.
Βέβαια, το οξυγόνο σου. Ξέχασα.
Ήταν ένας δύσκολος μήνας.
Θέλω λίγο χρόνο για μένα.
Όλος για σένα είναι, Ρέιτσελ.
Πλέον έλεγε το όνομά της μόνο στο τέλος προτάσεων.
Πρέπει να κλείσω.
Έχω αργήσει.
Καλύτερα, επειδή πλέον του είχε πέσει.
Ελάτε, παιδιά. Πάμε.
Είμαι πολύ κουρασμένη.
Εγώ χαίρομαι, γιατί σας πήρα μία ολόκληρη μέρα νωρίτερα.
Και νομίζω ότι η μητέρα σας σας άφησε κάτι ρούχα.
Ορίστε.
Αυτά δεν κάνουν για κατασκήνωση.
Το νόημα όσων έλεγε η Χάνα αυτές τις μέρες ήταν "Είσαι ηλίθιος, γαμώτο".
Corn Chex ήθελα, όχι κορν φλέικς.
Είσαι ηλίθιος, γαμώτο.
Εντάξει.
Χάνα, τα κορν φλέικς είναι καταπληκτικά.
Πρέπει να τα δοκιμάσεις.
Εντάξει. Μάλιστα.
Ευχαριστώ, φιλαράκο.
Όχι, πρέπει να φύγουμε.
Ελάτε.
Ο Τόμπι μισούσε με πολλούς τρόπους την κακή διαχείριση της Ρέιτσελ τώρα,
αλλά ο κυριότερος ήταν μια απρογραμμάτιστη επίσκεψη στη φωλιά του τρόμου,
στην πηγή της καπιταλιστικής κοινωνίας, στο κοινοτικό κέντρο της 92ης Οδού.
Ξεχάστε τα πάντα για τέτοια κέντρα.
Αυτό εδώ, με τον γελοίο πληθυσμό γονέων
και νηπιαγωγείο όπου έβαζες τα παιδιά
σε λίστα αναμονής από τη σύλληψη,
ήταν μολυσμένο από το Άπερ Ιστ Σάιντ
όσο καθετί με το οποίο ερχόταν σε επαφή.
Εντάξει, αντίο, Χάνα.
Τόμπι, γεια! Δεν περίμενα να σε δω εδώ.
-Γεια. -Η Ρέιτσελ;
-Δουλεύει όπως πάντα; -Ναι.
Το γραφείο δεν αυτοδιοικείται.
Εκείνη το λέει αυτό.
Η Ρέιτσελ ήταν θεατρική ατζέντισσα, γνωστή ως αυτή
που ανακάλυψε την Αλεχάντρα Λόπεζ, τη δημιουργό του Presidentrix!
Ήταν τόσο ευφυές
που ενθουσίασε τους θεατρόφιλους της Νέας Υόρκης
και αναπροσδιόρισε το Μπρόντγουεϊ.
Το Presidentrix! ήταν παντού.
Υπήρχαν παρωδίες.
-Είσαι απλώς η σύζυγος! -Είμαι απλώς...
Είμαι απλώς... κάτι.
Ακούστε, μη χειροκροτάτε ακόμα.
Και, ρε φίλε, υπήρχαν πολλά για πούλημα.
ΑΠΛΩΣ Η ΣΥΖΥΓΟΣ!
-Να 'σαι καλά. -Ευχαριστώ.
Είχε βρισιά στην μπλούζα.
Ναι, αγνόησέ την.
Τα λέμε αργότερα, Σόλι.
Εσύ θα μας πάρεις; Όχι η Μόνα;
Ναι, εγώ.
Τόμπι!
Ήθελα καιρό να μιλήσουμε.
Πώς είσαι; Πώς είναι τα παιδιά;
Καλά είμαστε.
Είναι αλλαγή, σίγουρα.
Περίμενα να σε πετύχω
για να σου αυτό που ελπίζω να ξέρεις ήδη.
Εμείς δεν θα σ' αφήσουμε.
Δεν πάμε πουθενά.
Είμαστε και δικοί σου φίλοι.
Πάντα τον σόκαρε
ότι γι' αυτό νοιαζόταν η Ρέιτσελ.
Ως μέτρο αυτοπροστασίας,
σκέφτηκε μια φυσιοθεραπεύτρια με την οποία είχε κοιμηθεί.
Δεν θυμόταν το όνομά της ακριβώς.
Τζέιμι; Τζάσμιν; Τζιλ;
Ήταν καιρό δύσκολα τα πράγματα;
Ναι... Θέλω να πω, όχι.
Δεν ήταν μια αυθόρμητη απόφαση,
αν αυτό ρωτάς.
Αλλά η Σίντι ήθελε πληροφορίες.
Πλέον, όλοι ήθελαν.
Βγαίνατε ραντεβού;
Μαλώνατε στη συνάντηση γονέων-δασκάλων;
Φαινόσασταν πολύ χαρούμενοι στο ανοιξιάτικο γκαλά.
Οι ερωτήσεις δεν ήταν για τους Φλάισμαν.
Ήταν για τον δικό τους γάμο.
Μαλώνουμε πολύ;
Είναι πολύ άγριοι οι καβγάδες μας; Κάνουμε αρκετό σεξ;
Είμαστε πολύ δυστυχισμένοι;
Πόσο δυστυχισμένος είναι ο πολύ δυστυχισμένος;
Τζένι!
Τζένι έλεγαν τη φυσιοθεραπεύτρια!
Προφανώς, τα κορίτσια είναι ακόμα κολλητές.
Βασίσου πάνω μας, θα φροντίσουμε τίποτα να μην το αλλάξει αυτό.
Συγγνώμη...
Είμαστε δίπλα σου.
"Ελπίζω να ισχύει για απόψε".
Συγγνώμη, η δουλειά.
Έχω μια βιοψία.
Είσαι ακόμα στο νοσοκομείο;
Ακόμα αρρωσταίνει ο κόσμος.
Προσφορά - ζήτηση.
-Ναι. -Τέλος πάντων.
Χάρηκα που σε είδα.
Να φάμε με τα παιδιά,
περάσαμε τέλεια την προηγούμενη φορά.
Όντως;
Είναι 40 ετών. Φτιαγμένο από μοναχούς στη Ρώμη.
Βγάζουν οκτώ κάσες ετησίως.
Το καταλαβαίνω στη γεύση.
-Θέλω κι εγώ. -Έχω γνωστό.
-Δεν μπορώ να πω ποιον. -Έλα, φίλε.
Οι ίδιοι κάθε φορά.
Οι φίλες της Ρέιτσελ, των οποίων οι σύζυγοι
ήταν μια χρόνια ασθένεια που έπρεπε να χειριστεί.
Ο Τοντ Λέφερ ήταν διαχειριστής χαρτοφυλακίου
σε δανειακό κεφάλαιο
και δεν είχε φωτογραφία του
δίπλα σε νεκρή καμηλοπάρδαλη και σε ζωντανό γιο του Τραμπ.
Ο Ριτς Χερτς, που ήταν πάμπλουτος
και που ο πατέρας του είχε βγάλει λεφτά στα '80s
αγοράζοντας ασφάλειες ζωής
ανθρώπων που είχαν AIDS.
Και υπήρχε και ο κυρίαρχος βασιλιάς του χορού.
Ο Σαμ Ρόθμπεργκ, αντιπρόεδρος φαρμακευτικής εταιρείας
που πλούτισε χώνοντας Vicodin
σε κάθε νοικοκυρά της χώρας.
Εκτός από τη γυναίκα του,
που είχε ήδη αφοσιωθεί στα Xanax.
Πώς πάει η μπίζνα με τα συκώτια, φίλε;
Ο κόσμος αρρωσταίνει ακόμα, άρα...
Να σε ρωτήσω κάτι, Τόμπι.
Αν τα παιδιά σου έλεγαν ότι θέλουν να γίνουν γιατροί,
τι θα έλεγες;
Όχι. Δεν καταλαβαίνεις.
Ήταν προσβολή. Με προσέβαλλε.
Έβγαλε λεφτά αγοράζοντας
υποθήκες σε πολιτείες με νόμους ταχείας έξωσης
για να φτιάχνει εκεί διαμερίσματα.
Και ρωτάει αν θα άφηνα τα παιδιά μου να κάνουν την επαίσχυντη ζωή μου;
Θα τα άφηνες;
Κυρία Φιλντς, γεια σας.
Είμαι ο δρ Φλάισμαν. Είναι καλή στιγμή;
Όταν τελείωσε την ειδικότητά του,
στην ιατρική γίνονταν τόσες αλλαγές
που ξαφνικά, ακόμα και να το είσαι ειδικός
σε κορυφαίο νοσοκομείο στο Μανχάταν δεν αρκούσε για να προσφέρει
στη Ρέιτσελ τον τρόπο ζωής τον οποίο τόσο πολύ
ήθελε να συνηθίσει.
Δεν κατάλαβε ότι η δουλειά του ήταν η ίδια ανταμοιβή
και παρηγοριά.
Ειδικά τις πρώτες ευαίσθητες εβδομάδες μετά το διαζύγιό του.
Κλέι, ποια είναι η πιο κοινή αγγειακή μάζα;
Το ηπατοκυτταρικό καρκίνωμα.
Θα είχες δίκιο αν ήταν
είτε αγγειακό είτε το πιο κοινό οτιδήποτε.
Είναι το αιμαγγείωμα.
Συγγνώμη, Κλέι, δεν...
Ακούστε, παιδιά.
Δεν ξέρω αν είναι πρέπον,
αλλά θα το πω έτσι κι αλλιώς.
Παίρνω διαζύγιο.
Δεν θέλω να φέρομαι σαν κόπανος.
Αν το κάνω, συγχωρήστε με.
-Είσαι καλά; -Ναι, καλά είμαι.
Λοιπόν, τι κάνεις τώρα;
Είδαμε ψυχολόγο για να βεβαιωθούμε ότι θα είναι καλά τα παιδιά.
Μετακόμισα σε καινούργιο σπίτι πρόσφατα.
Τέλεια, αλλά μπήκες στις εφαρμογές;
Τι;
Μάλιστα, πλάκα θα 'χει αυτό.
Είχα λογαριασμό στο JDate. Υπάρχουν ακόμα αυτά;
Αυτό διαφέρει.
Δεν διαφέρει και τόσο. Ακόμα τρομακτικό είναι.
Το κάνεις, όμως.
Ναι, το κάνω.
Λοιπόν, υπάρχουν μια δυο.
Τι είναι αυτό; Συγγνώμη, τι κοιτάζω;
Αυτός είναι ο φάρος της.
Ο φάρος της;
Δείχνει την ετοιμότητα κάποιου.
-Την ετοιμότητα; -Αν είναι διαθέσιμη.
-Εντάξει. -Και ξαναμμένη.
Είστε κι εσείς;
Με καταλαβαίνεις;
Εντάξει, ευχαριστώ. Το αφήνουμε αυτό.
-Έχουμε ασθενείς να δούμε. -Ναι.
Δεν θα σωθούν από μόνοι τους.
Στο χειρουργείο, τώρα!
Παριστάνεις τον Θεό.
Κανείς δεν θα πεθάνει απόψε.
Όχι όσο είμαι εγώ εδώ.
Παρακολουθούσε τις εφαρμογές απαθής μια δυο βδομάδες.
-Δεν ασχολούνταν. -Τα λέμε τη Δευτέρα.
Μέχρι ένα Σαββατοκύριακο.
Η Ρέιτσελ πήγε τα παιδιά στο Χάμπτονς.
Ήταν το πρώτο του Σαββατοκύριακο χωρίς αυτά,
και του έλειπαν τόσο που νόμιζε ότι θα πεθάνει.
ΣΥΜΠΛΗΡΩΣΕ ΤΟ ΠΡΟΦΙΛ ΣΟΥ, ΕΡΑΣΤΗ!
Η εφαρμογή τον ρώτησε
"Ποια η αγαπημένη σου ταινία;"
Ο Πρωτάρης.
Το Τουίστερ ήταν.
Η εφαρμογή ρώτησε
"Πώς περνάς ένα βροχερό Σάββατο;"
"Λύνω σταυρόλεξο".
Έβλεπε πορνό και αυνανιζόταν.
"Αγαπημένο φαγητό;"
Σαλάτα του Καίσαρα. Με γαρίδες.
Ήταν κοτόπουλο με λαχανικά στον ατμό χωρίς λάδι.
"Πού είναι ο Ήλιος, η Σελήνη και ο ωροσκόπος σου;"
Τι είναι ο ωροσκόπος;
Ίσως προσπάθησε να υπερβάλει λίγο,
αλλά για τα σημαντικά ήταν ειλικρινής.
Μετά τον ρώτησε "Πόσο ελεύθερος είσαι;"
Είμαι διαζευγμένος.
Αυτό ήταν αλήθεια.
Η εφαρμογή χρειαζόταν φωτογραφία.
ΕΤΟΙΜΟΣ;
ΣΤΟΙΧΕΙΑ ΠΙΣΤΩΤΙΚΗΣ ΚΑΡΤΑΣ
ΤΟΜΠΙ ΦΛΑΪΣΜΑΝ
ΕΙΣΑΙ ΑΛΗΘΙΝΑ ΕΤΟΙΜΟΣ;
ΜΗΝΥΜΑΤΑ ΜΙΛΑ - ΓΕΙΑ!
-Γεια σου. -Γεια.
-Γεια. Τι κάνεις;
-Ιμότζι γλώσσα. -Νόστιμος.
-Είσαι γιατρός; -Μπράβο σου.
-Ιμότζι βαμπίρ. -Πού μένεις;
-Μπρούκλιν.
Κουίνς.
Είσαι κανονικός γιατρός νοσοκομείου ή έχεις διδακτορικό;
Πού είναι το συκώτι;
Αν είσαι κόπανος...
Τα 'χω περάσει αυτά.
Όχι, ευχαριστώ.
Κι εγώ στο Λ.Α. μεγάλωσα.
Φίλοι, έχασε έτσι ένα ολόκληρο Σάββατο.
Κάνω κοινωνική εργασία, και μου λείπει συνεχώς.
Ήπια πολύ.
Και το Σαββατοκύριακο.
Χαλαρώνω με λίγο κρασί.
Ψάχνω μεγαλύτερους.
Μου θυμίζεις κάποιον.
-Ιμότζι παππούς. -Είσαι σέξι.
Ιμότζι "θυμωμένος να βγάζει καπνούς από τ' αυτιά".
Να καταλάβετε ότι ο Τόμπι δεν ήταν ακριβώς
πολύ επιθυμητός στα νιάτα του.
Είσαι πολύ όμορφος.
Πού ήσουν όλη μου τη ζωή;
Ιμότζι σάμπα με βραδινό φόρεμα.
Ιμότζι ποτήρι γάλα.
Αρκετά για μένα. Πες μου για σένα.
Έχω μπαμπά γιατρό.
-Ιμότζι μοβ διάβολος. -Απλώς...
Την Κυριακή, πονούσαν τα μάγουλά του από την έκφραση χαράς και απορίας.
Ο καρπός του πονούσε από το συνεχές σφίξιμο.
Θα δω σύντομα το όμορφο προσωπάκι;
Μετά, όμως, ξαφνικά συνειδητοποίησε
ότι ήταν αληθινό.
Λίγα στη Γη μένουν ακίνητα.
Η ορμή προς τα μπρος είναι πάντα εκεί να σε αρπάξει από τη θλίψη
και να σε καλέσει ξανά στον κόσμο των ζωντανών.
"Λοιπόν, θα σε δω;" Δύο ερωτηματικά.
"Μη με αφήνεις να περιμένω, όμορφε".
"Συγγνώμη. Ναι. Ανυπομονώ".
Γαμώτο.
Ναι, Τζόανι. Γεια.
Ναι, ανεβαίνω.
Κοίτα δω.
Είναι σαν καινούργιο.
Δεν έχει ουλές. Είναι σαν να μην έγινε ποτέ τίποτα.
Είναι απίστευτο το συκώτι.
Δείξε μου ένα πιο υπέροχο όργανο.
Κοίτα το.
Κοίτα από τι μπορεί να ανακάμψει.
Να γίνουμε όλοι σαν συκώτι.
Φέρεται αλλοπρόσαλλα.
Όλα τα όργανα είναι έτσι, αλλά αυτό αναρρώνει μοναδικά.
Είναι γεμάτο συγχώρεση.
Κατανοεί ότι χρειάζεσαι κάποιες ευκαιρίες πριν βρεις άκρη στη ζωή σου.
Και δεν σε συγχωρεί απλώς.
Ουσιαστικά ξεχνάει.
Τις πιο σκοτεινές μέρες του γάμου,
ασχολούνταν με το νοσοκομείο.
Με την άκρη των ματιών του έβλεπε πάντα το συκώτι,
να του ψιθυρίζει ότι κάποτε δεν θα υπάρχουν σημάδια
όλης αυτής της φθοράς, ότι κι αυτός θα αναγεννιόταν.
Τόμπι, έχουμε νέα ασθενή από τα Επείγοντα.
Τέλεια. Ναι, πάμε.
Είμαι ηπατολόγος.
Η γυναίκα σας έχει ίκτερο.
Μάλιστα. Εντάξει.
Θέλετε να μας πείτε τι συνέβη;
Μπέρδευε κάπως τα λόγια της, δεν έβγαζαν νόημα.
Ήταν πιο αδέξια από ό,τι συνήθως.
Είπα ότι πρέπει να πάμε σε γιατρό.
Μπήκαμε στο αμάξι και στον δρόμο
λιποθύμησε.
Μήπως κοιμάται;
Θα το ανακαλύψουμε. Είναι σε καλά χέρια τώρα.
Η νοσοκόμα Ορτίζ θα σας πάει στο σαλόνι.
Θα εξετάσουμε τη γυναίκα σας, θα βρούμε τι συμβαίνει.
Λοιπόν, τι συμβαίνει;
Ναι, είναι αλκοολική κίρρωση.
-Εντάξει. -Ήπιε πάρα πολύ.
Μάλλον πίνει κρυφά εδώ και χρόνια.
Φαίνεσαι πολύ σίγουρος. Τζόανι;
-Είπε ότι μπέρδευε τα λόγια της. -Μάλιστα. Τι είπε ακριβώς;
Ήταν αδέξια και μπέρδευε τα λόγια της.
-Είναι μέθυση. -Φίλιπ!
Συγγνώμη. Αλκοολική.
Ένα άτομο με αλκοολισμό.
Μια αλκοολικο-Αμερικανίδα.
Ναι. Ακούστε, ο σύζυγος
είπε ότι ήταν πιο αδέξια απ' ό,τι συνήθως.
Ό,τι κι αν είναι, δεν συμβαίνει μόνο την περασμένη βδομάδα.
Τι άλλο;
Παίρνει αντικαταθλιπτικά;
Παίρνει Zoloft, εδώ και έναν μήνα.
Πώς το ξέρεις αυτό;
-Πάρτε τον παθολόγο της στο τηλέφωνο. -Καλά.
Την είδατε έναν μήνα πριν, δώσατε Zoloft.
Είπε ότι ένιωθε πεσμένη.
Δεν είχε πολλά ηπατικά ένζυμα;
Δεν τα έλεγξα.
Δεν τα ελέγξατε. Έχει AST 145,
ALT 103 και χολερυθρίνη 14.
Έχει εγκεφαλοπάθεια και πρόβλημα πήξης.
Έχει ολική χοληστερίνη 98.
Έχει ηπατική ανεπάρκεια. Είναι κατακίτρινη.
Το ιατρείο μου βασίζεται σε 40άρες
που παθαίνουν κατάθλιψη και πίνουν πολύ με το γεύμα.
Αλήθεια; Μπράβο σου.
Πάω να κάνω καλά την ασθενή σου.
Δεν πρέπει να το κάνετε αυτό.
Ακούστε.
Ο γιατρός μπορούσε να τη βοηθήσει αν την έπαιρνε σοβαρά.
Δεν θα είχε νευρολογικά συμπτώματα και ηπατική ανεπάρκεια.
Η ασφάλεια θα πληρώσει μόνο για 15 λεπτά.
Εσείς όμως πρέπει ν' ακούτε.
Να εκλαμβάνετε τον χρόνο ως απώλεια.
Να κάνετε ερωτήσεις και να νοιάζεστε.
Τι είπε ο φίλος μας ο δρ Όσλερ;
Θυμάσαι;
Άκου την ασθενή.
Σου λέει τη διάγνωση.
Εντάξει. Έλα.
Ψάξε καλύτερα.
Θεέ μου.
Έχει χαλκόχρωμο δακτύλιο γύρω από την ίριδά της.
-Έχει Γουίλσον. -Ναι.
Μόνο άλλη μία φορά το έχω δει.
Το βλέπετε;
Θεέ μου, είναι πολύ όμορφο.
Ναι.
Όταν μιλάμε για ασθένειες απειλητικές για τη ζωή, αυτή είναι όμορφη.
Δεν αφομοιώνει τον χαλκό.
Εμφανίζεται μ' αυτό που εσείς είπατε αδεξιότητα.
Αρκεί μια βραδιά με πολύ ποτό για να συμβεί.
Πήγε στο Λας Βέγκας με φίλες το Σαββατοκύριακο
για ένα μπατσελορέτ πάρτι.
Χαιρόμαστε που το ακούμε.
Ο δρ Κλίφτον θα πάρει λεπτομερές ιστορικό.
-Εντάξει; -Εγώ τι να κάνω;
Πάρτε λίγες μέρες άδεια.
Μετά πάρτε συγγενείς και φίλους
να βοηθήσουν με τα παιδιά σας.
Θα σας πούμε όταν ξέρουμε κάτι, εντάξει;
Εντάξει. Να 'στε καλά.
-Ευχαριστώ. -Ναι.
Δηλαδή, ποτέ;
Είμαι μεσήλικη νοικοκυρά.
-Εξημερώθηκα. -Είσαι θρύλος.
Όχι χόρτο; Ούτε καν τσιγάρα;
Τσιγάρα;
Τρελάθηκες;
Τι θα έλεγαν για μένα οι άλλες μάνες;
Θα ήμουν παρίας.
Ένα πράγμα μόνο εισπνέει πια στους πνεύμονές της η Λίμπι.
-Τη μόλυνση του Νιου Τζέρσι. -Μεγάλωσε.
-Μπράβο της. -Ευχαριστώ.
Ήξερα κάποιον που ζούσε κυριολεκτικά κάτω από μια σπηλιά.
Όχι μέσα. Από κάτω. Στην Αργεντινή.
Καλλιέργησε μαριχουάνα.
Τη συνδύασε με ένα εκχύλισμα.
Είσαι μαστουρωμένος, αλλά δεν το ξέρεις.
Τι σημαίνει αυτό;
Νομίζω ότι θέλω να το ξέρω.
-Είμαι μαστουρωμένος τώρα; -Εγώ;
Όχι, θα πεινούσα περισσότερο.
-Δεν είμαι. -Είναι ενδεικτικό.
-Έτοιμοι; -Μια στιγμή.
Πεινάω.
-Σάντουιτς τόνο. -Ευχαριστώ.
Με συγχωρείτε.
Ο Αμερικανικός Ιατρικός Σύλλογος
συστήσει πλέον να τρως τόνο μία φορά τον μήνα.
Οι τύποι είναι ζώα.
Θα ήθελα πολύ ένα σάντουιτς με τόνο, ευχαριστώ.
Εγώ θέλω το Λάμπερτζακ.
Μπορώ να έχω και ψημένο τυρί;
Παιδί.
Ομελέτα με ασπράδια αυγού και σπανάκι.
Χωρίς βούτυρο, με ελάχιστο λάδι.
Τηγανητές πατάτες ή ψητές;
Τίποτα απ' τα δύο.
Και όχι ψωμί, παρακαλώ.
-Υπέροχα. -Εντάξει.
Ευχαριστώ.
Οι τρεις μας βρισκόμασταν τακτικά για πρώτη φορά εδώ και χρόνια,
αφότου ο Τόμπι μάς πήρε να μας πει ότι παίρνει διαζύγιο.
Είναι τρελό. Όταν είσαι στο διάστημα,
όπου κι αν είσαι,
νιώθεις ότι είσαι στο κέντρο.
Έχεις σκεφτεί ότι ίσως
δεν έπρεπε να γίνεις δικηγόρος;
Μόνο κάθε μέρα.
Πώς ήταν η μέρα σου;
Καλά. Δεν έγινε τίποτα.
Ο Τόμπι Φλάισμαν;
Ελίζαμπεθ Σλέιτερ. Τόμπι Φλάισμαν.
Θεέ μου!
Έπστιν λέγομαι πια, αλλά ναι, γεια.
-Γεια; -Γεια σου.
Σε παίρνω για να σου πω ότι παίρνω διαζύγιο.
Έτσι με συμβούλευσε ο ψυχολόγος μου,
που νομίζει ότι πρέπει
να επικοινωνήσω με όποιους δεν έχω δει αφότου κατέρρευσε ο γάμος.
Έμεινα άναυδη.
Έχω μείνει άναυδη.
Μόλις μετακόμισα.
Έχω τα παιδιά κάθε δεύτερο Σαββατοκύριακο
και όταν εκείνη δουλεύει ως αργά.
Ήταν δύσκολα επί πολύ καιρό.
Πήγαμε σε συμβουλευτική ζευγαριών.
Έχουμε τους τρεις από τους τέσσερις καβαλάρηδες
της αποκάλυψης του γάμου.
Ποιοι είναι αυτοί;
Ο πρώτος ήταν η περιφρόνηση.
Αμυντικότητα.
Και ο αποκλεισμός... Ξέρεις κάτι;
Δεν θυμάμαι τον τέταρτο.
Ήταν το ότι ήταν τελείως σκύλα;
Ελίζαμπεθ. Ίσως.
Τη μισούσα.
Θέλω να πω... Μπορώ να το πω αυτό;
Ξέρω ότι μόλις το είπα, αλλά επιτρέπεται να το πω;
Ναι, ξέρω.
Πάει καιρός, Ελίζαμπεθ.
Πόσα είναι; Δέκα χρόνια; Δώδεκα;
Αφότου δεν ασχολήθηκες να έρθεις στον γάμο μου.
Οπότε, δώδεκα χρόνια.
Λυπάμαι πολύ. Ήταν πολύ δύσκολο.
Ναι. Έπρεπε να μου τηλεφωνήσεις.
Ήταν ένας εφιάλτης.
Μαλώναμε δημόσια.
Λυπάμαι πολύ.
Δεν μπορούσα.
Και πάλι, έπρεπε να μου τηλεφωνήσεις.
Κανονίσαμε να βρεθούμε αμέσως.
Έκανα ένα διάλειμμα
από νοικοκυρά στο Νιου Τζέρσι και ήρθα στη μεγάλη πόλη.
-Γεια. -Γεια.
-Γεια σου. -Γεια.
-Εντάξει. Έλα. -Ναι.
-Έλα μέσα. -Να αγκαλιαστούμε.
Να πάρουμε κάτι να φάμε;
Όχι, καλά είμαι, έφαγα την Τρίτη.
-Είσαι καλά; -Ναι, καλά είμαι.
Εντάξει.
Δεν ξέρω. Ανησυχώ για τα παιδιά.
Μισώ τα Σαββατοκύριακα όταν δεν τα έχω.
Φρικάρω όταν ξυπνάω στο νέο σπίτι,
που είναι σαν τρύπα σε σχέση με το παλάτι από το οποίο έφυγα.
-Βέβαια. -Σοβαρά.
Αλλά...
νομίζω ότι ξεπέρασα τα δύσκολα.
Και, ναι, νομίζω
ότι είμαι στο ενδιαφέρον κομμάτι.
Κοίτα δω.
Τι είναι αυτό;
Είναι κάτι σαν αγέλη πιθανών ερωτικών συντρόφων
που, όπως φαίνεται, αποτελούν τη βάση αυτής της πόλης.
Ίσως να ήταν πάντα εκεί.
Τόμπι Φλάισμαν.
Να πάρει.
Φαντάζεσαι τόσα χρόνια
που δεν με κοιτούσαν καν στα μάτια; Και...
Δεν το πιστεύω ότι εδώ σε εναπόθεσε η ζωή.
Ξέρω ότι φαίνεται ότι έχουμε χαθεί,
αλλά παίρνω το περιοδικό και ψάχνω
κάθε μήνα το όνομά σου, διαβάζω τις ιστορίες,
Λιμπ, είναι σαν να έχω τη φωνή σου στ' αυτιά μου.
Είμαι περήφανος για σένα, το ξέρεις;
Ναι. Δεν είμαι πια στο περιοδικό.
Δεν είμαι πουθενά πια.
Αυτό είναι...
Ναι.
Ο φίλος μας ο Σεθ ρώτησε λιγότερα.
Μάγκα.
Ο κόσμος είναι στα πόδια σου. Εκμεταλλεύσου το.
-Προσπαθώ να... -Έχω μια σπουδαία ιδέα.
-Ναι. -Άντε σπίτι σου, βάλε σορτς.
-Γιατί; -Θα πάμε για γιόγκα.
Είναι Σαββατόβραδο.
Σάββατο απόγευμα είναι. Πίστεψέ με.
Δεν μπορώ, μόλις ήπια.
Ο τύπος στον οποίο πάω εκπαιδεύτηκε από τον Μπίκραμ.
Ξεκίνησε ομάδα που παραλίγο
να γονατίσει το πολιτικό σύστημα της Ινδίας.
-Αλήθεια; -Ναι.
Και ποιος κάνει γιόγκα;
-Κορίτσια. -Ναι, σωστά.
Με τη γιόγκα δείχνεις σε κάποια
πόσο εξελιγμένος είσαι και πόσο
δεν συντηρείς την πατριαρχία που τόσο απεχθάνεται εκείνη.
Θα πάω στα παιδιά. Και δεν έχεις κοπέλα;
Για σένα το κάνω, όχι για μένα.
Τι ποσοστό επιτυχίας έχεις;
Περίπου 60%.
Όχι, 30%. Δεν κρατάω σκορ.
Θα έπρεπε να 'σαι στο 100%.
Θα 'πρεπε να τις ρίχνεις όλες.
Είσαι στην ακμή σου τώρα, στα καλύτερά σου.
-Είσαι επιλεκτικός; -Θα έβαζα
και σε γάιδαρο το πέος μου τώρα.
Οπότε, ποιο είναι το πρόβλημα;
Το πρόβλημα; Δεν ξέρω.
Βγαίνω από 15ετή γάμο
με μια που μ' έβαζε να κατουράω καθιστός.
Έχω πολλά τραύματα.
Μου έλειψες πολύ, φίλε.
Άντε βάλε το σορτσάκι.
Μας κάλεσε στο καινούργιο σπίτι
ένα Σαββατοκύριακο που δεν είχε τα παιδιά.
Οι τρεις μας μαζί για πρώτη φορά μετά από 15 χρόνια.
Δεν ήθελες το κέντρο;
Τα παιδιά μου είναι εδώ, δουλεύω κοντά.
Είμαι κρατούμενος του Άπερ Ιστ Σάιντ
μέχρι να με απελευθερώσει η Χάγη.
Χρειάζεσαι κουρτίνες.
Ναι, και καινούργια τοστιέρα.
Η Ρέιτσελ έχει.
Ανακηρύσσω αυτό το σπίτι απόλυτα υπέροχο.
Είναι υπέροχο διαμέρισμα.
Μου θυμίζει το πρώτο σπίτι που είχαμε με τον Άνταμ.
Ναι;
Εμένα τον κοιτώνα μας στο Ισραήλ.
-Μεγάλη κακία. -Μ' αρέσει.
Μισούσα το σπίτι που διάλεξε η Ρέιτσελ.
Είχε αυτά τα ψηλά ταβάνια.
Ο θυρωρός ήταν ντυμένος λες και ήταν στον στρατό.
Το διαζύγιο είναι σαν παιχνίδι Othello.
Ξεκινάς τον γάμο με όλα τα λευκά πούλια.
Υπάρχουν και μερικά μαύρα στην πορεία.
Παλεύεις, αλλά τελικά γελάς,
επειδή το ταμπλό είναι κατά βάση λευκό.
Μετά όμως κάτι γίνεται και ο γάμος καταρρέει,
και ξαφνικά όλο το ταμπλό είναι μαύρο.
Έτσι παίζεις εσύ Othello;
Θα 'πρεπε να αλλάξουν το όνομα Othello.
Τώρα, ακόμα και οι καλές αναμνήσεις έχουν σκούρο χρώμα.
Κηλιδωμένες, σάπιες εξαρχής.
Όχι όλες.
Ναι, όλες. Εντάξει;
Τα θυμάσαι ξανά όλα. Τον καβγά στο ταξίδι του μέλιτος.
Τη διαφωνία στο όνομα του παιδιού.
Ξαφνικά, δεν είναι πλέον άκακοι καβγάδες.
Είναι προμηνύματα.
Όταν παντρευόμαστε, δεν μπορούμε να αντιληφθούμε πλήρως
τι σημαίνει το "για πάντα".
Αυτό λέω πάντα.
Ο γάμος είναι για τα κορόιδα.
Πώς ξέρεις πώς θα νιώθεις
στα τριπλάσια χρόνια απ' όσα είσαι ζωντανός;
Πόσο ήσουν;
-Πόσο παντρεύτηκες; -Είκοσι έξι.
-Τριάντα. -Τριάντα.
Δεν μεγαλώνει πια ο εγκέφαλος;
Μεγαλώνει ο εγκέφαλος;
Σοβαρά, ήμουν γελοίος στα 20. Ποια θα παντρευόμουν;
Τι απόφαση θα έπαιρνα, τι επιλογή θα έκανα;
Μεγαλώνεις. Αλλάζεις.
Όπως τα Φιλαράκια.
Μου άρεσαν όταν πρωτοβγήκαν.
Τώρα ακούω τη μουσική στην αρχή και θέλω ν' αυτοκτονήσω.
Να μη βλέπεις τα Φιλαράκια.
Βλέπω συνεχώς ανθρώπους να ξεπερνούν αυτούς που ήταν μαζί.
Όλοι οι άντρες στη δουλειά μου
είναι κάτι δυστυχισμένα, απελπισμένα πλάσματα
που πίνουν υπερβολικά σε μπάτσελορ άλλων
επειδή τρέμουν να πάνε σπίτι.
Ξέρετε κάτι, όμως;
Ήμουν στους γάμους τους. Τους είδα.
Ήταν ερωτευμένοι.
Ήταν χαρούμενοι.
Όπως εσύ με τη Ρέιτσελ.
-Ναι, ήμασταν. -Ήσασταν όντως.
Πώς μπορεί ένας έξυπνος παρατηρητής
να το επιλέξει αυτό;
Πηγαίνεις ακόμα σε ψυχολόγο;
Όχι, οι εφαρμογές είναι ο ψυχολόγος.
Είναι σαν ομαδική θεραπεία,
απλώς βάζεις το πέος σου στο στόμα της ψυχολόγου.
Η ψυχολόγος μου το κάνει αυτό.
Βρεθήκαμε και γελάσαμε.
Και στο γέλιο μας άκουσα κάτι επικίνδυνο,
τον ήχο της νιότης μας.
Αυτό μας έφερε εδώ, στη μέρα
που η Ρέιτσελ άφησε τα παιδιά στον Τόμπι
μία μέρα νωρίτερα από το αναμενόμενο.
Κάνει ό,τι θέλει.
Δεν θα 'πρεπε να εκπλαγώ
που είδα τα παιδιά να υπνοβατούν στις 4:00 το πρωί.
Στις 4:00 το πρωί!
Θύμωσα ξανά.
Νόμιζα ότι θα ήταν καλή σύντροφος στο διαζύγιο.
Γιατί το νόμιζες αυτό; Ήταν άθλια σύζυγος.
Το ξέρω.
Νόμιζα ότι είχαμε συμφωνήσει
ότι περάσαμε ήδη πολλά
και θα φερόμασταν φυσιολογικά.
Θυμάμαι όμως
ότι εγώ είμαι φυσιολογικός, αυτή τρελή, δεν μπορούσε να πάει καλά.
Συγγνώμη.
Είχα ραντεβού απόψε.
Για να δω.
Εντάξει. Εδώ είμαστε.
Μάλιστα. Πώς σου φαίνεται;
Καλή.
Πόσων ετών είναι;
-Για να δω. -Δεν ξέρω.
Είπε ότι είναι 39.
-Όχι. -Όχι;
-Δεν είναι 39. -Όχι;
Να ξέρεις, όταν βγαίνεις με κάποιον, δεν υπάρχει 39 ή 29.
Υπάρχει 40 ή 30.
Δεν έπρεπε να επιτρέπεται να βάζουν τέτοιες ηλικίες.
Πώς πήγε με τη ζωολόγο;
Ήταν τρομακτικό. Ήθελε να την πνίξω.
Τι;
Ναι, αυτό συμβαίνει όλη την ώρα.
Οι γυναίκες έχουν αφεθεί ελεύθερες.
Έχουν χειραφετηθεί.
Αυτό είναι αντίθετο της χειραφέτησης.
Το κάνουν επειδή το είδαν σε τσόντα.
-Τι έκανες; -Της είπα ότι έχω πάρει όρκο.
Σοβαρά, μπορείς να πεθάνεις έτσι.
Αυτό της είπα.
Τι λέει ο όρκος σου για κάποια που ήταν άτακτη
και χρειάζεται απαλές ξυλιές;
Έλα. Όχι.
Τι λέγαμε;
-Για τις ηλικίες. -Ναι. Σωστά.
Όταν ήμουν στις εφαρμογές,
έψαχνα ανάμεσα στα 21 και τα 28.
Έτσι, η μεγαλύτερη θα ήταν 35.
-Νίκησα το σύστημα. -Σταμάτα.
Δεν μου αρέσουν οι νεότερες.
-Όχι; -Όχι.
Ελάτε.
Δεν είμαστε τόσο μεγάλοι.
Δεν είμαστε μεγάλοι, αλλά οι μικρότερες μας μισούν λιγότερο.
Το σκέφτηκες καλά αυτό;
Κάνω λάθος;
Δεν ξέρω.
Απλώς... κάποια αρχίζει να αναρωτιέται
πώς θα τα πήγαινε εκείνη στην κρεαταγορά.
Εσύ δεν χρειάζεται να ανησυχείς.
-Είσαι παντρεμένη. -Κι αυτός ήταν.
Βγήκα μερικά ραντεβού με μια 25χρονη,
μέχρι που άλλαξα την αναζήτηση σε 39 ως 47.
Δεν θα τις παντρευτώ, και αν θέλουν παιδιά,
μη χαραμίζω τον χρόνο τους. Και επίσης...
Δεν μπορώ να είμαι με κάποια τώρα
που δεν καταλαβαίνει από συνέπειες.
Πώς θα σε τσακίσει ο κόσμος
παρά τον σχεδιασμό και την καλοσύνη σου.
-Μπλιαχ, φίλε. -Ξέρω. Συγγνώμη.
Θύμωσα με τη Ρέιτσελ,
είναι μεγάλη, καταλαβαίνει από συνέπειες.
Κι όμως!
Είθε οι κάτοικοι της πόλης να μάθουν για τις ακολασίες της
και να τη λιθοβολήσουν στην πλατεία.
Όχι, αυτό δεν είναι ωραίο.
-Και είθε ο επόμενος άντρας... -Ναι;
...που θα μπει στα απόκρυφά της...
Ναι.
...να φταρνιστεί.
Όχι, σε παρακαλώ. Όχι.
Και το φτέρνισμα να ανέβει και να της προκαλέσει εμβολή.
Δεν παθαίνεις έτσι εμβολή.
Είμαι σίγουρη πως έτσι παθαίνεις εμβολή.
Ευχαριστώ που είστε μαζί μου.
Παρακαλούμε.
Πρέπει να φύγω. Μοιραστείτε το.
-Ναι. -Ευχαριστούμε πολύ.
Εγώ ευχαριστώ.
Εντάξει. Σας αγαπάω.
Εντάξει.
-Αντίο. -Αντίο.
Αντίο.
Πέρασες καλά σήμερα;
Γεια σου.
Γίνεται διαγωνισμός STEM.
Να πάρουμε μέρος;
Αν κερδίσεις, πας σε επιστημονική έκθεση.
Μπορούμε να το κανονίσουμε.
Έχω "ανταγωνιστικό πλεονέκτημα",
έχω μπαμπά επιστήμονα.
Καλά. Έρχεται το λεωφορείο.
Τι συμβαίνει;
Δεν πάω με το λεωφορείο.
Χάνα, έλα.
Όχι.
Με ρεζιλεύεις πολύ.
Αυτά είναι ανοησίες.
Αν δεν έρθεις μαζί μας τώρα, δεν θα πας στη Λέξι.
Να πάρουμε ταξί;
Πρέπει να μπορείς να ζεις με τους άλλους
χωρίς να θες να γίνεις σαν αυτούς.
Πρέπει να ξέρεις τις αξίες μας.
Είναι κακό να μη θες να σε δουν σε λεωφορείο.
Το να μη θες το λεωφορείο είναι κακό
για ένα εκατομμύριο λόγους.
-Μπαμπά; -Ναι.
Να κάνω μαθήματα γκολφ;
Θες γκολφ... Ναι. Ναι, βέβαια.
Θα το κοιτάξω, φίλε.
Για δέκατη φορά εκείνη τη μέρα,
ο Τόμπι αναγκάστηκε να αναρωτηθεί ό,τι σκεφτόταν
κάθε λίγα λεπτά αφότου χώρισε.
Πώς βρέθηκα εδώ;
Πώς έγινα ένας χωρισμένος;
Πώς μοιάζουν τόσο τα παιδιά μου μ' αυτούς
όταν μοιάζουν τόσο και μ' εμένα;
Πώς βρέθηκε εδώ, αλήθεια;
-Μπαμπά; -Ναι.
Βρήκα το πρότζεκτ μας.
Να κάνουμε κβαντική υπέρθεση;
Όπως η γάτα του Σρέντινγκερ.
Ίσως, απλώς δεν θέλω να σκοτώσω κάτι ζωντανό.
Δεν γίνεται χωρίς πεθαμένη γάτα;
Κάτι θα σκεφτούμε, εντάξει;
-Μπαμπά; -Ναι.
Να πάρουμε σκύλο;
Θεέ μου. Σοβαρά;
Δεν ξέρω, ρώτα τη μητέρα σου.
Πρέπει να αλλάξω.
-Πού πας; -Έχει ραντεβού.
-Ευχαριστώ, Χάνα. -Τι;
Να μη δουλέψουμε το πρότζεκτ μας;
Εσύ βρίσκεσαι με τους φίλους σου.
Κι οι μεγάλοι το ίδιο.
Και είναι υγιές. Είναι φυσιολογικό.
Ναι. Μόνα.
Μόνα!
Ευχαριστώ πολύ που ήρθες.
-Γεια σου! -Το εκτιμώ πολύ.
-Πάρτι Χαλοουίν. -Γεια, Μόνα.
Γεια σου, μωρό μου. Χαίρομαι που σε βλέπω.
Μόνα, με σώζεις.
Γίνεται να σου φέρουν στολή κι ας μην είναι Χαλογουίν.
-Μάλλον πρέπει να τιμωρηθώ. -Αυτό μπορεί να κανονιστεί.
Είναι το καλύτερο για να δείτε τώρα;
Καταστρέφεις τα πάντα!
-Καλά. -Αυτά τα γυαλιά ηλίου...
Είχε ξεπροβάλλει τότε
σαν νεογέννητη φώκια με τα μάτια της εντελώς κλειστά.
Τώρα όμως ήταν ανοιχτά και ήταν ξανά φοιτητής.
Σ' αυτό το σύντομο διάστημα, είχε μάθει πολλά νέα πράγματα.
Ανάμεσά τους το γεγονός
ότι αν κοιτάξεις λίγο διαφορετικά,
μπορείς να δεις τον κόσμο όπως φαίνεται στις εφαρμογές γνωριμιών.
Με τη Νέα Υόρκη ως πόλη γεμάτη ανθρώπους
που έχουν μόνο μία ανάγκη.
Να πηδήξουν ή να γλείψουν ή να ρουφήξουν ή να βάλουν χέρι ή να αναστενάξουν
σε ένα ζεστό σώμα με συμβατό πρόγραμμα.
Καθώς προσπαθούσε τελευταία να βρει πού ανήκει,
απολάμβανε την απλότητα όλου αυτού.
Γεια.
Είσαι ο Άλεξ;
Είμαι... Όχι, ο Τόμπι είμαι.
Βέβαια, εννοείται.
Έμαθε ότι δεν έψαχνε μόνο εκείνος
κάποιον να μιλάει, να φιλάει και να ανάβει,
έστω κι αν ήταν μόνο για μια νύχτα.
Θα συναντούσε κάποια Τες
με την οποία αντάλλαζε βρόμικα μηνύματα επί μία βδομάδα.
Προσπαθούσε να θυμηθεί πώς ήταν, αλλά είχε στείλει
τόσες φωτογραφίες από μέλη του σώματός της,
που δεν θυμόταν το πρόσωπό της.
Ιμότζι τρικέφαλος.
Ιμότζι με χέρια "Τι θα κάνεις;"
Γεια σου.
Έγινε 50 και έπαθε κατάθλιψη,
οπότε τον έστειλα να μάθει δεξιότητες επιβίωσης
με διάσημη σύμβουλο ζωής.
Κόστιζε 10.000 δολάρια το Σαββατοκύριακο.
Θεέ μου.
-Τώρα είναι σαμάνος. -Το ελπίζω.
Γυρίζει πίσω και λέει
ότι θέλει να αρχίσει να κάνει τρίο.
Εκπλήσσομαι, αλλά και σκέφτομαι "Κοίτα αυτήν την όμορφη ζωή".
Οπότε, λέω "Εντάξει".
Θα χρειαστούμε μερικούς κανόνες, αλλά γιατί όχι;
Δεν πέθανα ακόμα.
Αυτό είναι πολύ γενναιόδωρο εκ μέρους σου.
Αποδείχτηκε ότι θέλει να κάνει τρίο με άλλες γυναίκες.
Δύο άλλες γυναίκες.
-Όχι μ' εμένα. -Όχι!
Όχι. Αυτό είναι τρελό.
Η σύμβουλος του είπε να το κάνει;
Του είπε να ζει την αλήθεια του, κάτι τέτοιο.
Την αλήθεια του;
Νομίζεις ότι ξέρεις κάποιον, και μετά κάνει κάτι
που δεν θα προέβλεπες ούτε στα πιο τρελά σου όνειρα.
Αυτό κι αν είναι αλήθεια.
Η δική μου αλήθεια.
Λοιπόν, πώς γνωριστήκατε;
Ξέρεις, έχει πλάκα.
Σε ένα τρίο.
Αυτό που έμαθε ο Τόμπι πραγματικά
ήταν πως τον ήθελαν ξανά.
Τόμπι! Ναι!
Τον ήθελαν από πάνω.
Τον ήθελαν από κάτω.
Πέσε κάτω.
Τον ήθελαν στα τέσσερα, κάτι νέο γι' αυτόν.
Ναι, κυρία μου.
Τον ήθελαν να κάνει πιο αργά.
Τον ήθελαν να κάνει πιο γρήγορα.
Ήθελαν να μάθουν αν θα τελείωνε δυνατά.
Ήθελαν να έρθει στη μανούλα.
Να τον λένε μπαμπάκα.
Τις ερωτευόταν τρελά όλες τους.
Τότε δεν αναρωτιόταν γιατί του είχε συμβεί αυτό.
Άλμπερ. Φίλε μου.
Τότε ήταν ευγνώμων που η ζωή ήταν μεγάλη
και μπορούσε να βιώνει όλα αυτά τα νέα πράγματα.
Ήταν εντελώς χαμένος.
Και κάθε νύχτα, έβρισκε όλο και λίγο περισσότερο τον εαυτό του.
Το βρήκα. Μπορούμε να κάνουμε σχετικότητα.
Ναι. Βασικά, δεν είναι κακή ιδέα.
Ίσως είναι για μένα αυτό.
"Καλημέρα, γιατρέ".
Ποια είναι η Τες;
Είναι ειδικευόμενη. Είναι συνάδελφος.
Είναι νέα ασθενής.
Είναι καλή ασθενής.
"Ωραία ήταν χτες βράδυ.
"Μόλις αγόρασα εσώρουχα που θα χαρείς να βγάλεις".
Ιμότζι γάτα με καρδιές.
Ιμότζι δηλητηριώδες κρανίο, ρομποτικό χέρι.
-Βρήκα γωνία. -Ναι, έρχομαι αμέσως.
-"Αύριο;" -Μπαμπά.
"Έχω τα παιδιά. Σπίτι σου;"
Δύο που ενώνονται!
Έρχομαι, φίλε.
-Ιμότζι αντίχειρας πάνω. -"Στις έξι;"
Θα δω μήπως βρω κι άλλο.
Ναι, κράτα το.
"Ιστ 91η Οδός 866. Όποτε θες μετά τις 5:00".
Ιμότζι γέλιο και κλάμα.
Αν θέλω να σε πάρω;
Οι Λέφερ έχουν σταθερό. Πάρε το κινητό της Σίντι.
Δεν με παίρνεις ποτέ από φίλη σου.
Πάρε μου τηλέφωνο.
Θα σου πάρω στα 12α γενέθλιά σου.
Σε τέσσερις μήνες.
Θα είσαι το μωρό μου για άλλους τέσσερις μήνες.
Πηγαίνοντας στο πιτζάμα πάρτι στους Λέφερ,
ο Τόμπι ένιωσε το άγχος που ένιωθε πάντα
όταν την άφηνε σε μέτωπο κοινωνικής εμπόλεμης ζώνης.
Αλλά ξεχάστηκε για λίγο
καθώς περνούσαν μια πόρτα
όπου του την είχε παίξει μία βδομάδα πριν
μια συγγραφέας που είχε γνωρίσει.
Μπορώ να αλλάξω το μέρος του μπατ μίτζβα;
Νομίζω ότι ήδη τυπώσαμε προσκλήσεις. Δώσαμε και προκαταβολή.
Ακόμα δεν έχω φόρεμα.
Τον Νοέμβριο είναι. Και ξέρεις τα λόγια σου.
Αυτό είναι το σημαντικό.
Σίγουρα, μπαμπά.
Φλάισμαν! Γεια σας!
-Γεια, κυρία Λέφερ. -Γεια.
Λέξι!
Χάνα, πρέπει να το δεις αυτό.
Γεια σας, δρ Φλάισμαν.
Γεια σου, Λέξι.
Χάνα, αν με χρειαστείς... Αγάπη μου... Καλά.
Έχετε μεγάλα σχέδια τα αγόρια απόψε;
Θα ψωνίσουμε βιβλία.
Ωραία.
Πώς είναι ο καλός γιατρός;
Τόμπι!
Θα σας καλούσαμε στη λέσχη το άλλο Σαββατοκύριακο,
αλλά δεν παίζεις ούτε τένις ούτε γκολφ;
Ναι, παίζω μπάσκετ.
Αλήθεια;
Άντε γαμήσου, Τοντ.
Μπράβο σου.
Σου τον έχουν παίξει ποτέ δημόσια, Τοντ;
Μάλιστα.
Η Ρέιτσελ θα πάρει τα κορίτσια
για να τις πάει στην παράσταση.
"Είσαι απλώς η σύζυγος".
Η αυλαία είναι στις 7:00.
Η Ρέιτσελ έχει τραπέζι στο Τζο Άλεν.
Δεν είναι η καλύτερη;
Πάρε τη Χάνα αν χρειαστείς κάτι.
Δεν έχει τηλέφωνο ακόμα.
-Τόμπι! -Ναι;
Πάρ' της τηλέφωνο!
Καλά να περάσετε, παιδιά, εντάξει;
Αντίο, παιδιά. Αντίο, Σόλι.
"Οι Λέφερ σε περιμένουν στις τέσσερις για το Τζο Άλεν και την παράσταση".
Τι πήρες;
Για να δω. 4.000 Γεγονότα για το Σύμπαν.
Καλό είναι αυτό. Κι αυτό...
Αυτό είναι πιο πολύ για μεγάλους.
Δεν έχουν πολλά βιβλία σχετικότητας για παιδιά.
Ναι, λογικό ακούγεται.
Καλά, πάρε αυτά.
Θα πάρουμε αυτά τα δύο.
Μάλιστα. Αυτά θέλετε;
Ναι.
Καλέσατε τη Ρέιτσελ Φλάισμαν.
Αν είναι επείγον, καλέστε τη βοηθό μου Σιμόν στο...
Το ίδιο πράγμα συμβαίνει την ίδια στιγμή.
Αν κάποιος το δει από διαφορετική γωνία...
Ναι, ισχύει επίσης, όμως.
Άκου. Ξέρεις κάτι.
Βάλε τον αντίχειρά σου έτσι.
Ναι. Ωραία.
Τώρα κλείσε το δεξί σου μάτι.
Ωραία. Τώρα το αριστερό.
Παράξενο δεν είναι;
Από διαφορετική οπτική, αλλά και τα δύο πραγματικότητα.
Ξαφνικά ο Τόμπι κατάλαβε
ότι δεν είχε κανένα νέο της Ρέιτσελ
μετά τη συζήτηση στο τηλέφωνο την Παρασκευή το πρωί.
"Ερωτηματικό. Ερωτηματικό".
"Πού είσαι, Ρέιτσελ;
"Είναι Κυριακή.
"Τις βαρέθηκα αυτές τις μαλακίες".
"Γεια, Τόμπι. Είναι 4:30.
"Δεν είχα νέα της Ρέιτσελ.
"Με τον Τοντ πρέπει να πάμε σε τουρνουά γκολφ".
Πρέπει να πάμε. Έλα, πάμε.
Κοίτα, ήρθε ο μπαμπάς σου.
Πού είναι η μαμά;
Η μαμά άργησε, καθυστέρησε στη γιόγκα.
Δεν ξέρω... Γεια.
Ίσως αποκοιμήθηκαν όλοι.
Δεν είναι αστείο αυτό.
Δεν θα το έχανε, είναι δουλειά.
Ελάτε στο σπίτι μου και θα σας πάρει από κει.
Όχι, δεν θα πάω τη Λέξι στο διαμέρισμά σου.
Τι λες να μην πας πουθενά αν συνεχίσεις έτσι;
Θεέ μου.
Τότε ο Τόμπι άρχισε να αναρωτιέται
αν ήταν παράξενο που δεν είχε νέα της
από τη συζήτησή τους την Παρασκευή το πρωί.
Ούτε περιφρονητικό γύρισμα ματιών, ούτε ιμότζι μεσαίο δάχτυλο,
ούτε τρεις τελείες.
Δεν θα τον αγνοούσε έτσι.
Δεν θα κρατούσε θέσεις για έργο
που βοήθησε να ανέβει και θα τις άφηνε κενές.
Δεν θα απογοήτευε καν τον μετρ στο Τζο Άλεν.
Τον Τόμπι; Ναι.
Τον μετρ στο Τζο Άλεν; Όχι.
Τι;
Γεια σου.
Εδώ μένει ο μπαμπάς σου;
Είναι προσωρινό μόνο.
Δεν είναι προσωρινό. Δεν μπορώ να μιλήσω.
Εντάξει.
Εντάξει, αντίο.
Γεια.
Πώς ήταν η μέρα σου στον πραγματικό κόσμο;
Δεν έχασες τίποτα.
Ο πραγματικός κόσμος είναι άκρως υπερεκτιμημένος.
Πώς ήταν όλα εδώ στον παράδεισο;
Τελευταία σκεφτόμουν συνεχώς τον Τόμπι στα ραντεβού του.
Γύριζε σπίτι μόνος, γύριζε σπίτι με κάποια.
Δεν μου άρεσε ο Τόμπι και δεν ήθελα να χωρίσω.
Απλώς η ζωή του Τόμπι δεν ήταν πια προβλέψιμη.
Με κάποιο τρόπο τού είχε επιστραφεί η αίσθηση της πιθανότητας.
Ένιωθα πολύ μεγάλη.
Ο Τόμπι είχε την ίδια ηλικία
και συνειδητοποιούσε πόσο νέος ήταν.
Δεν πίστευα ότι ήταν δυνατόν δύο άνθρωποι
να έχουν ίδια ηλικία μα να νιώθουν τόσο διαφορετικά.
Ποιος από τους δυο μας είχε δίκιο;
Είναι ένας τρόπος να πω ότι κι εγώ περνούσα κάτι τότε
που δεν μπορούσα να κατονομάσω.
Είστε η Ελίζαμπεθ Σλέιτερ;
Ήμουν.
Υπογράψτε αυτό, παρακαλώ.
Ναι.
-Ευχαριστώ. -Ευχαριστώ.
ΕΝΑΣ ΘΡΥΛΟΣ ΧΡΕΙΑΖΕΤΑΙ ΦΩΤΙΑ ΓΙΑ ΝΑ ΑΝΑΣΑΝΕΙ - ΣΕΘ
Αλλά δεν μιλάμε για μένα.
Δεν ξέρω τι νομίζεις ότι κάνεις, αλλά έχω δύο παιδιά έτοιμα για το θέατρο,
για την παράσταση των 7:00, και είναι 5:55.
Ναι. Τι;
Ναι.
Χάσαμε την κράτησή μας!
Δεν θα πάμε ποτέ!
Δεν ξέρω πού είναι!
Αν έπαιρνα εγώ, θα το σήκωνε!
-Σε μισεί! -Φτάνει!
Δόξα τω Θεώ.
Μαμά!
Τόμπι!
Λυπάμαι πολύ, άλλαξαν τα σχέδιά μου.
-Τίνος είναι; -Δικά μου.
Η μία είναι φίλη της κόρης μου, η ψηλή... Ξέχνα το.
-Δεν ήρθα για να ξεφτιλιστώ. -Δεν προσπαθούσα αυτό.
-Λυπάμαι. -Άντε γαμήσου!
Ναι.
Μπαμπά, πού είναι η μαμά;
Αυτή ήρθε σε λάθος διαμέρισμα.
Είσαι καλά, φίλε;
Ήξερε το όνομά σου.
-Δεν ξέρω γιατί κλαίω. -Θεέ μου. Ηρέμησε.
Σε μισώ! Πού είναι η μαμά;
-Δεν ξέρω, Χάνα! -Πού είναι η μαμά;
"Πού είσαι;"
Πού ήταν;
Με ξεφτιλίζεις εντελώς! Σε μισώ!
Απόδοση διαλόγων: Μαριλένα Τζοβάνη